CELEX: 32012R1127
Language: mt
Date: 2012-11-26 00:00:00
Title: Regolament ta’ Implimentazzjoni tal-Kummissjoni (UE) Nru 1127/2012 tas- 26 ta’ Novembru 2012 dwar il-klassifikazzjoni ta' ċerti prodotti fin-Nomenklatura Magħquda

1.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/13
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1127/2012
   tas-26 ta’ Novembru 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta' tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ għoxrin jum wara li jiġi ppubblikat f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta’ Novembru 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Trab imnixxef f'forma ta' sprej b'kulur kannella fl-isfar f'forma protetta mikroinkapsulata bil-kompożizzjoni li ġejja (f'% tal-piż):
                  
                              żejt tat-tonn irfinut
                           
                           
                              48
                           
                        
                              kaseinat tas-sodju
                           
                           
                              24
                           
                        
                              monoidrat tad-destrożju
                           
                           
                              10
                           
                        
                              lamtu modifikat
                           
                           
                              10
                           
                        
                              askorbat tas-sodju
                           
                           
                              5
                           
                        
                              ilma
                           
                           
                              3
                           
                        u li fih traċċi ta' tokoferoli naturali, leċitina, d1-alfa tokoferol u palmitat tal-askorbil.
                  Il-prodott jintuża biex iżid l-aċdi mxaħħma Omega-3 fi preparazzjonijiet tal-ikel.
               
               
                  2106 90 98 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kliem tal-kodiċi tan-NM 2106 , 2106 90  u 2106 90 98 .
                  Il-prodott huwa magħmul minn żejt tat-tonn irfinut u minn kwantitajiet kbar (tal-anqas 50 %) ta' ingredjenti oħra.
                  Għalkemm il-prodotti tal-intestatura 1517  jista' jkun fihom kwantitajiet żgħar ta' kostitwenti oħra (ara wkoll in-Nota Spjegattiva tas-Sistema Armonizzata (HS) għall-intestatura 1517 , it-tieni paragrafu), il-klassifikazzjoni taħt dik l-intestatura hija eskluża għaliex il-prodott tilef il-karatteristiċi ta' żejt għall-ikel ta' din l-intestatura minħabba fil-kompożizzjoni tiegħu.
                  Għaldaqstant, il-prodott għandu jiġi kklassifikat taħt l-intestatura 2106  bħala preparazzjoni tal-ikel li mhijiex speċifikata jew inkluża banda oħra (ara wkoll in-Noti ta' Spjegazzjoni għall-intestatura 2106 , (B)).